Държавен вестник, бр. 40, 2020 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  40
данни са пълни и коректни, съответният 
оператор на електроразпределителна мрежа 
изпраща до 3 работни дни уведомление по 
електронна поща за предстоящата промяна 
до настоящия и до новия доставчик/коор­
динатор.“
§ 66. Създава се чл. 104д:
„Чл. 104д. (1) Настоящият и новият дос­
тавчик/координатор в срок до 2 работни дни 
от получаване на уведомлението по чл. 104г, 
ал. 6 потвърждават или правят мотивирано 
възражение срещу смяната по електронна 
поща.
(2) В случай че не е направено мотиви­
рано възражение, се приема, че смяната е 
потвърдена.
(3) В случай на постъпило възражение в 
срок от 1 работен ден съответният оператор 
на електроразпределителна мрежа инфор­
мира заявителя по електронна поща, който 
ако в срок от 1 работен ден не удостовери 
отстраняването на причината за възраже­
нието, процедурата по смяна на доставчика 
се прекратява.
(4) В случай че не е постъпило възражение 
или причините за възражението са отстра­
нени, съответният оператор на електрораз-
пределителна мрежа регистрира смяната до 
3 работни дни преди началото на месеца, в 
който влиза в сила промяната.
(5) В срок до 2 работни дни преди началото 
на месеца, в който влиза в сила промяната, 
съответният оператор на електроразпреде­
лителна мрежа предоставя информация за 
извършената смяна на настоящия и новия 
доставчик по електронна поща.
(6) По отношение на процедурите за смяна 
на координатор/доставчик за тези клиенти 
операторите на електроразпределителни 
мрежи подават към оператора на електро-
преносната мрежа агрегирана информация 
по координатори на балансиращи групи за 
броя на обектите за всеки профил.“
§ 67. Създава се чл. 104е:
„Чл. 104е. (1) При изтичане на срока на 
договора по чл. 11, т. 10, в случай че дого­
ворът не е подновен и не е в ход процедура 
по смяна на доставчика/координатора, която 
ще приключи до изтичане срока на договора, 
настоящият координатор/доставчик подава 
към съответния мрежови оператор искане 
за смяна на доставчика/координатора с 
доставчик от последна инстанция.
(2) Мрежовият оператор извършва слу­
жебно смяна на настоящия доставчик и 
координатор с доставчик от последна ин­
станция, като уведомява клиента, стария 
координатор и съответния доставчик от 
последна инстанция.“
§ 68. Създава се чл. 104ж:
„Чл. 104ж. След смяна на доставчик, ако 
крайният клиент не е изпълнил задължени­
ята по договор за продажба на електриче­
ска енергия към предходния си доставчик, 
последният има право да поиска временно 
преустановяване на снабдяването му с елек­
трическа енергия. В този случай се прилага 
редът по чл. 102, ал. 4 – 10.“
§ 69. Създава се чл. 104з:
„Чл. 104з. (1) Собствениците на измерва­
телни системи предоставят агрегирани данни 
за всеки интервал на доставка по чл. 94, 
ал. 4 за всеки един от стандартизираните 
товарови профили по координатори на ба­
лансиращи групи на независимия преносен 
оператор до 17,00 ч. на третия работен ден за 
дните от предходния месец, но не по-късно 
от четвъртия календарен ден.
(2) В срока по ал. 1 собствениците на 
измервателни системи предоставят на коор­
динаторите на балансиращи групи данни за 
всеки интервал на доставка по чл. 94, ал. 4 
за всеки един обект.
(3) За клиентите по този раздел данните, 
предоставени от собствениците на измерва­
телни системи по ал. 1 и 2, се приемат за 
измерени количества активна електрическа 
енергия.“
§ 70. В чл. 105, ал. 4 думите „Правилата 
за търговия с електрическа енергия“ се за­
менят с „тези правила“.
§ 71. Член 107 се изменя така:
„Чл. 107. На балансиращия пазар се тър­
гува балансираща енергия, която включва:
1. отдадената енергия вследствие участие в 
регулиране (първично и вторично), зададена 
чрез турбинните регулатори на агрегатите/
блоковете и/или потребяващи обекти, и/
или агрегирани съоръжения/обекти или 
централния регулатор на електроенергий­
ната система, интегрално за всеки период 
на диспечиране;
2. балансиране чрез корекция на работ­
ната точка на агрегатите/блоковете и/или 
потребяващи обекти, и/или агрегирани 
съоръжения/обекти (резерв за заместване), 
зададена от дежурния диспечер на независи­
мия преносен оператор, интегрално за всеки 
период на диспечиране;
3. отдадена енергия вследствие на акти­
вирани агрегати/блокове и/или потребява­
щи обекти, и/или агрегирани съоръжения/
обекти, интегрално за всеки период на 
диспечиране;
4. балансиране чрез промяна на състояни­
ето (включване, изключване) на агрегатите/
блоковете и/или потребяващи обекти, и/или 
агрегирани съоръжения/обекти, зададена от 
дежурния диспечер на независимия преносен 
оператор, интегрално за всеки период на 
диспечиране;